Fatimah
Kutokana na uhusiano wake wa kifamilia na Mtume na hulka za kimaadili na kidini za Fatima, Imam Ali alitamani kweli ndoa na bibi Fatma, hata hivyo, wanahistoria wamesimulia kwamba alijiepusha na Kumposa binti yake Mtume. Sa'd Ibn Mu'adh alimfahamisha Mtume kuhusu hili, jambo ambalo lilipelekea Mtume kukubali pendekezo la Imam Ally, Kisha akapeleka posa hiyo kwa Fatima na kumwambia kuhusu sifa na tabia zake zinazosifiwa. Imam Ali kama walivyo Wahajiri wengine (muhajirun), katika kipindi cha mwanzo baada ya kuhama hakufurahia hali ya kifedha iliyotulia na kwa hiyo alipata ugumu katika kushughulikia malipo ya mahari yaliyowekwa. Katika kutatua suala hili, alifuata ushauri wa Mtume na akatoa pesa zilizopatikana kutokana na kuuza au kukopesha silaha zake kama mahari kwa Fatima. Sherehe ya ndoa ya Imam Ali na Bibi Fatima, ambayo ilihudhuriwa na Waislamu, ilifanyika msikitini.